Diari Oficial de la Generalitat Valenciana


Sumari del DOGV 5107, del 05-10-2005 (2005/10877)

Informació pública de la subhasta número S2005R467601011.
---------------------------------------------------------

### Dades del document

Número de DOGV
:   5107

Data del DOGV
:   05-10-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/10232


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Informació pública de la subhasta número S2005R467601011. [2005/F10478]
  
El cap de la Dependència de Recaptació de la Delegació de l'Agència Estatal d'Administració Tributària de València, fa saber:
  
Que de conformitat amb el que s'establix en els articles 146 i següents del Reglament General de Recaptació aprovat pel Reial Decret 1.684/1990, de 20 de desembre, havent-se dictat acords amb data 11 d'agost de 2005 en què es decreta la venda dels béns embargats en procediment administratiu de constrenyiment, es disposa la venda dels béns que es detallaran a continuació, mitjançant subhasta que tindrà lloc el dia 17 novembre 2005, a les 10.00 hores a la Delegació de la AEAT de València, carrer de Guillem de Castro, 4 (sala d'actes 2n pis), a València.
  
En compliment de l'article 146 del reglament esmentat, es publica el present anunci i s'advertix les persones que vulguen participar en la subhasta, del següent:
  
Primer. Els béns a subhastar estan afectats per las càrregues i gravàmens que figuren en la descripció, i que consten en l'expedient, les quals queden subsistents sense que puga aplicar-se a la seua extinció el preu de la rematada.
  
Segon. La subhasta se suspendrà en qualsevol moment anterior a l'adjudicació dels béns, si es realitza el pagament del deute, interessos i costes del procediment.
  
Tercer. Els licitadors podran enviar o presentar les seues ofertes en sobre tancat des de l'anunci de subhasta fins a una hora abans del començament d'esta, sense perjuí que puguen participar personalment en la licitació amb postures superiors a les del sobre. Les dites ofertes, que tindran el caràcter de màximes, seran registrades en el Registre General de la Delegació de la AEAT, i hauran d'anar acompanyades de xec conformat, estés a favor del Tresor Públic per l'import del depòsit, o del NRC justificatiu de la seua constitució telemàtica, d'acord amb la Resolució 5/2002, de 17 de maig, del director general de l'Agència Estatal de l'administració Tributària.
  
Els licitadors podran presentar ofertes a través de la pàgina Web de l'Agència Tributària, http://www.agenciatributaria.es, d'acord amb el que s'establix en la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Quart. Tots els licitadors hauran de constituir davant de la mesa de subhasta el depòsit de garantia, en metàl·lic o xec conformat a favor del Tresor Públic, que haurà de ser almenys del 20% del tipus de subhasta en primera licitació.
  
Este depòsit s'ingressarà en ferm en el tresor si els adjudicataris no satisfan el preu de la rematada, sense perjuí de les responsabilitats en què incorreran pels majors perjuís que sobre l'import del depòsit origine la inefectivitat de l'adjudicació.
  
També es podrà constituir el depòsit de garantia a través d'una entitat col·laboradora adherida per via telemàtica, associant-lo a un número de referència complet (NRC) que en permet la identificació, d'acord amb el que s'establix en la Resolució 5/2002, de 17 de maig (BOE 24.05.2002), del director de l'Agència Tributària.
  
Cinqué. En cas que no resulten adjudicats els béns en una primera licitació, la mesa de subhasta podrà realitzar una segona licitació, si ho considera procedent, i fixar el nou tipus de subhasta en el 75% de l'import de la primera licitació, o bé anunciarà la iniciació del tràmit d'adjudicació directa, que es portarà a cap d'acord amb l'article 150 del Reglament General de Recaptació.
  
Sisé. L'adjudicatari haurà d'entregar en l'acte, o dins dels cinc dies següents, la diferència entre el depòsit constituït i el preu de l'adjudicació.
  
L'ingrés, en el termini establit, de la diferència entre el preu d'adjudicació i l'import del depòsit constituït, podrà realitzar-se a través d'Internet en l'adreça http://www.agenciatributaria.es, en l'opció «pagament d'impostos, pagament de liquidacions practicades per l'administració».
  
Així mateix, l'adjudicatari podrà realitzar a través d'Internet, en la direcció abans mencionada, l'ingrés de l'import total del preu d'adjudicació, cosa que haurà de comunicar a la mesa de subhasta; en este cas, una vegada efectuat l'ingrés l'Agència Tributària procedirà a alçar la retenció realitzada sobre el depòsit constituït per l'adjudicatari.
  
Seté. Si quedaren béns sense adjudicar, s'iniciarà el tràmit d'adjudicació directa, per un termini màxim de sis mesos, i es podran presentar ofertes en sobre tancat, a partir d'este moment, a la mesa de subhastes.
  
La mesa de subhasta obrirà les ofertes presentades a l'acabament del termini del mes des de l'inici, i podrà procedir a l'adjudicació dels béns si alguna d'estes es considera suficient en aquell moment. En cas contrari, s'anunciarà l'extensió a un mes més per a presentació de noves ofertes, o millora de les ja existents, sense perjuí de la validesa de les ofertes presentades fins a este moment i així successivament amb el límit total de sis mesos.
  
El preu mínim d'adjudicació directa serà el tipus de subhasta en primera licitació quan no s'haja considerat procedent realitzar una segona licitació; si s'haguera fet segona licitació, no hi haurà preu mínim.
  
Així mateix, es podran presentar ofertes a través de la pàgina Web de l'Agència Tributària, http://www.agenciatributaria.es, d'acord amb el que s'establix en la Resolució 5/2002, de 17 de maig (BOE 24.05.2002), de la Direcció General de l'Agència Estatal d'Administració Tributària, per la qual es regula la participació per via telemàtica en procediments d'alienació de béns desenvolupats pels òrgans de recaptació.
  
Huité. L'Agència Tributària es reserva el dret a demanar l'adjudicació per a l'estat, del bé que no haguera sigut objecte de la rematada, d'acord amb el que s'establix en l'article 158 del Reglament General de Recaptació.
  
Nové. Quan es tracte de béns inscriptibles en registres públics, els licitadors es conformaran amb els títols de propietat que s'han aportat a l'expedient, sense dret a exigir-ne altres; estos títols estaran a disposició dels interessats a les oficines d'esta Dependència de Recaptació, on podran ser examinats tots els dies hàbils a partir de la publicació del present anunci, fins al dia anterior al de subhasta. En cas de no estar inscrits els béns en el registre, l'escriptura d'adjudicació és títol mitjançant el qual pot efectuar-se la immatriculació en els termes previstos en l'article 199.b) de la Llei Hipotecària, i en els restants casos cal ajustar-se al que s'establix en el títol VI de la dita llei.
  
Deu. Totes les despeses i impostos derivats de la transmissió, inclosos els derivats de la inscripció en el registre corresponent de l'orde de cancel·lació de càrregues no preferents, seran a càrrec de l'adjudicatari.
  
Respecte de l'estat dels deutes amb la comunitat de propietaris que poguera existir, dels habitatges o locals, l'adjudicatari exonera expressament l'AEAT, a l'empara de l'article 9 de la Llei 49/1960, de 21 de juny, de Propietat Horitzontal, modificat per la Llei 8/1999, de 6 d'abril, de l'obligació d'aportar un certificat sobre l'estat dels deutes de la comunitat, i seran a càrrec d'este les despeses que queden pendents de pagament.
  
Onze. El procediment de constrenyiment només se suspendrà en els termes i condicions assenyalats en els articles 135 i 136 de la Llei General Tributària.
  
En tot allò no previst en este anunci cal ajustar-se a allò que es preceptua en les disposicions legals que regulen l'acte.
  
Targetes de transport. La normativa que regula estes targetes és fonamentalment la Llei 16/1987, de 30 de juliol, d'Ordenació dels Transports Terrestres, el seu reglament aprovat pel Reial Decret 1.211/1990, de 28 de setembre, l'Orde Ministerial de 24 d'agost de 1999 i les restants disposicions complementàries, i es gestionaran a través de la Conselleria d'Obres Públiques, Urbanisme i Transport de la Generalitat Valenciana, situada al carrer de Gregorio Gea, número 27, València.
  
Relació de béns que s'han de subhastar
  
Subhasta número: T2025O3592186755
  
Lot número 01
  
Tipus de subhasta en 1a licitació: 172.875,40 €
  
Trams: 2.000,00 €
  
Depòsit: 34.575,08 €
  
Bé número 1
  
Tipus de bé: habitatge
  
Tipus de dret: ple domini
  
Localització: pda. Masia de Camarena, s/n
  
46812 Bétera (València)
  
Inscripció: Registre de Moncada
  
Tom: 1498. Llibre: 177
  
Foli: 104. Finca: 20420. Inscripció: 5
  
Descripció: habitatge unifamiliar, superfície del terreny 322,33 metres quadrats, superfície construïda 307,00 metres quadrats. Situat a la partida de la Masia de Camarena, Urbanització Mas Camarena, sector A de la fase 1.
  
Valoració: 405.240,00 €
  
Càrregues: 232.364,60 €
  
Informació addicional: càrregues: 1) Hipoteca a favor de Caja Madrid per import pendent de 127.187,48 € a data 09.03.2005. 2) Hipoteca a favor de Banco Popular Español, per import pendent de 105.177,12 € a data 24.02.2005.
  
Lot número 02
  
Tipus de subhasta en 1a licitació: 70.599,56 €
  
Trams: 2.000,00 €
  
Depòsit: 14.119,91 €
  
Bé número 1
  
Tipus de bé: habitatge
  
Tipus de dret: ple domini
  
Localització: c/ Sant Antoni, 138
  
46936 Tavernes de la Valldigna (València)
  
Inscripció: registre número 1 de Tavernes de la Valldigna
  
Tom: 1620. Llibre: 348
  
Foli: 245. Finca: 23895. Inscripció: 3
  
Descripció: urbana, casa situació: carrer de Sant Antoni, número 138, superfície: construïda 84 metres quadrats. Límits: dreta, carrer de la Mare de Déu dels Desemparats; esquerra, Emilio Armengol Paris; fons, Bautista Puig Fons. Titularitats: titular: Burguer Donet María Rosa; cònjuge: Miñana Picot Miguel. Règim matrimonial: de guanys. Dret: 100,00% ple domini. Inscripció: 3.
  
Valoració: 102.455,00 €
  
Càrregues: 31.855,44 €
  
Informació addicional: càrregues: hipoteca a favor de Caixa Catalunya per import pendent de 31.855,44 € a data 11.02.2005. Informació addicional: 1) s'executen els embargaments A, B i H. Adoptada en la valoració la superfície cadastral de 155 m² construïts.